कड़क अफसर थे टीएन शेषन, डरते थे नेता भी, वोटर आईडी कार्ड इन्‍हीं की देन, ऐसे बदली थी चुनावों की तस्‍वीर  
टीएन शेषन 10वें मुख्य चुनाव आयुक्त थे.
टीएन शेषन को चुनावों में सुधार का श्रेय जाता है.
शेषन बेहद कड़क अफसर थे.
भारत के पूर्व मुख्य चुनाव आयुक्त टीएन शेषन (TN Seshan) का रविवार को दिल का दौरा पड़ने से निधन हो गया.  प्रधानमंत्री नरेंद्र मोदी और देश के कई दिग्गज नेताओं ने टीएन शेषन (Former CEC TN Seshan) के निधन पर शोक जताया. केरल के पलक्कड़ जिले के तिरुनेलै में जन्मे टीएन शेषन 1955 बैच के आईएएस अधिकारी थे. उन्हें 12 दिसंबर 1990 को भारत के 10वें मुख्य चुनाव आयुक्त के रूप में नियुक्त किया गया था. टीएन शेषन (TN Seshan) को चुनावों में सुधार का श्रेय जाता है. वह बेहद कड़क अफसर थे और देश के कई नेता उनसे डरते थे. टीएन शेषन के कार्यकाल में निष्पक्ष चुनावों के लिए नियमों का सख्ती से पालन किए जाने की शुरुआत हुई. बूथ कैप्चरिंग के लिए बदनाम रहे बिहार में उन्होंने पहली बार कई चरणों में चुनाव कराने का फैसला लिया. चार चरणों में कराए गए चुनाव के लिए कई बार चुनाव की तारीखों में बदलाव भी किया गया था.
पूर्व मुख्य चुनाव आयुक्त टीएन शेषन का निधन, पीएम मोदी ने जताया शोक